Diari Oficial de la Generalitat Valenciana


Sumari del DOGV 5081, del 30-08-2005 (2005/9307)

ORDE de 24 de maig de 2005, de la Conselleria de Cultura, Educació i Esport, per la qual s'autoritza l'obertura i funcionament com a Centre Professional de Dansa per a impartir ensenyaments de grau mitjà i grau elemental, al centre autoritzat d'ensenyament de dansa de grau elemental Juan Bautista Cabanilles d'Algemesí (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9307


Data del document
:   24-05-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Algemesí
    * espectacles
    * educació artística
    * ensenyament privat
    * centre d'ensenyament

ORDE de 24 de maig de 2005, de la Conselleria de Cultura, Educació i Esport, per la qual s'autoritza l'obertura i funcionament com a Centre Professional de Dansa per a impartir ensenyaments de grau mitjà i grau elemental, al centre autoritzat d'ensenyament de dansa de grau elemental Juan Bautista Cabanilles d'Algemesí (València). [2005/9307]
  
L'expedient ha sigut iniciat pel representant de la Cooperativa Valenciana ?Centre Musical Joan Baptista Cabanilles?, titular del centre autoritzat d'ensenyament de dansa de grau elemental ?Juan Bautista Cabanilles?, número de codi 20705507, situat a la Plaça Auditorio Moreno Gans, 4, d'Algemesí (València), en sol·licitud d'autorització com a Centre Professional de Dansa per a impartir ensenyaments de dansa de grau mitjà i de grau elemental.
  
Per Resolució de 27 de maig de 2004, de la Direcció General d'Ensenyament, s'aprovà la proposta d'instal·lacions i ús educatiu dels espais reflectits en la documentació tècnica presentada per a obtenir l'autorització com a Centre Professional de Dansa, per a impartir ensenyaments de dansa de grau mitjà i de grau elemental, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de Cultura, Educació i Esport de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir al que se sol·licita.
  
Vists la Llei Orgànica 8/1985, de 3 de juliol, Reguladora del Dret a l'Educació (BOE de 04.07.85); la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 389/1992, de 15 d'abril (BOE de 28.04.92), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 06.04.94), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar l'obertura i funcionament com a Centre Professional de Dansa, per a impartir ensenyaments de dansa de grau mitjà i grau elemental, al següent centre privat d'ensenyaments de dansa:
  
Denominació genèrica: Centre Autoritzat Professional de Dansa
  
Denominació específica: Juan Bautista Cabanilles
  
Titular: Cooperativa Valenciana ?Centre Musical Joan Baptista Cabanilles-
  
Domicili: Plaça Auditorio Moreno Gans, 4
  
Localitat: Algemesí
  
Província: València
  
Codi: 87951977
  
- Ensenyaments que s'autoritzen:
  
Ensenyaments de dansa de grau mitjà en les especialitats de Clàssica, Espanyola i Contemporània.
  
- Es modifica l'autorització del grau elemental de dansa disminuïnt el nombre de llocs escolars, de manera que el centre queda configurat en la seua totalitat amb la següent composició:
  
Ensenyaments de dansa dels graus elemental i mitjà de les especialitats de Clàssica, Espanyola i Contemporània, amb el nombre de llocs escolars seguents:
  
- Grau Elemental: 80 llocs escolars
  
- Grau Mitjà: 90 llocs escolars
  
De conformitat amb el que disposa l'article 9.1 del Reial Decret 321/1994, la present autorització produirà efectes a partir del curs escolar immediatament següent al de la data de la present orde.
  
Segon
  
El centre tindrà plenes competències acadèmiques en totes les matèries autoritzades, corresponents al nou sistema educatiu.
  
Tercer
  
Sense perjudici del que s'establix en l'apartat segon, i en compliment de la disposició addicional 4a del Reial Decret 321/1994, el centre queda adscrit, a efectes purament administratius, al Conservatori Professional de Dansa de València, codi número 94871111.
  
Quart
  
Qualsevol modificació dels termes d'esta orde requerirà la preceptiva autorització de l'administració Educativa.
  
Disposició addicional única
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 24 de maig de 2005
  
El conseller de Cultura, Educació i Esport,
  
ALEJANDRO FONT DE MORA TURÓN